b'\n_START_ARTICLE_\nIbuprofenas\n_START_PARAGRAPH_\nIbuprofenas, o pagal IUPAC (RS)-2-[4-(2-metillpropil)fenil]propano r\xc5\xabg\xc5\xa1tis - NSAID klas\xc4\x97s vaistas. naudojamas kar\xc5\xa1\xc4\x8diavimo arba skausmo mal\xc5\xa1inimui. Pagal poveik\xc4\xaf primena aspirin\xc4\x85 tik veikia staigiau ir trumpiau.\n_START_SECTION_\nIstorija\n_START_PARAGRAPH_\nAtrastas 1961. Atrad\xc4\x97jas Stewart Adams ir jo kolegos John Nicholson ir Colin Burrows. Dr. Adams gan rizikingai i\xc5\xa1band\xc4\x97 naujai tiriam\xc4\x85, ne\xc5\xbeinom\xc4\x85 med\xc5\xbeiag\xc4\x85 tiesiog ant sav\xc4\x99s ir taip labai paspartino tyrim\xc5\xb3 eig\xc4\x85.\n_START_SECTION_\nDoz\xc4\x97\n_START_PARAGRAPH_\nPaprastai naudojamas gana dideliais kiekiais. Apie 200 mg ar kartais net 400 mg yra ma\xc5\xbea doz\xc4\x97. O net 1.2 g yra priimta maksimali dar saugi dienos doz\xc4\x97.\n_START_SECTION_\nVeikimo principas\n_START_PARAGRAPH_\nManoma, kad jis veikia inhibuodamas ferment\xc4\x85 ciklooksigenaz\xc4\x99 (COX-1 ir COX-2) ir taip sustabdydamas prostaglandin\xc5\xb3 nat\xc5\xabrali\xc4\x85 sintez\xc4\x99 organizme.\n_START_SECTION_\nStereochemija\n_START_PARAGRAPH_\nTradici\xc5\xa1kai vaistas pardavin\xc4\x97jamas kaip dviej\xc5\xb3 erdvini\xc5\xb3 3D form\xc5\xb3 mi\xc5\xa1inys vienodu santykiu (racematas), nes toks mi\xc5\xa1inys gaunamas papras\xc4\x8diausiu ir pigiausiu chemin\xc4\x97s sintez\xc4\x97s keliu._NEWLINE__NEWLINE_V\xc4\x97liau eksprementai parod\xc4\x97, kad tik erdvin\xc4\x97 (S) - (+) - ibuprofeno forma veikia. Tod\xc4\x97l atrod\xc4\x97 logi\xc5\xa1ka gana sud\xc4\x97tingu ir brangiu keliu m\xc4\x97ginti i\xc5\xa1skirti tik toki\xc4\x85 form\xc4\x85 ir pardavin\xc4\x97ti tik j\xc4\x85 taip suma\xc5\xbeinant bereikalingai suvartojam\xc5\xb3 chemini\xc5\xb3 med\xc5\xbeiag\xc5\xb3 kiek\xc4\xaf. _NEWLINE__NEWLINE_Dar v\xc4\x97lesni tyrimai atrado ferment\xc4\x85 izomeraz\xc4\x99 (2-arylpropionyl-CoA epimerase) kuris kit\xc4\x85 R form\xc4\x85 ver\xc4\x8dia \xc4\xaf veikli\xc4\x85 S form\xc4\x85 ir tod\xc4\x97l i\xc5\xa1skyrimas ir tik vienos S formos vartojimas tampa beprasmis. Paskutiniu metu v\xc4\x97l pardavin\xc4\x97jamas ibuprofeno racematas.'